Source: http://dynasty.kittila.fi/cgi/DREQUEST.PHP?page=meetingitem&id=20191715-9
Timestamp: 2019-07-18 21:22:40+00:00
Document Index: 4639246

Matched Legal Cases: ['§ 9', 'kko ', 'kko ', 'kko ', 'kko ', 'kko ']

Pöytäkirja 24.01.2019/Pykälä 9
Poikkeamislupa 19-0034-POI
339/10.03.00/2018
RakYmplk 24.01.2019 § 9
Sirkan rekisterikylään tilalle Levinrivi Rno 12:11 haetaan rakennus- ja ympäristölautakunnalta lupaa poiketa asemakaavan määräyksistä (MRL 58§) korttelissa 166. Asemakaavassa korttelin rakennusten kerroskorkeudeksi on annettu roomalaisin numeroin II ja nyt haetaan lupaa rakentaa III - kerroksinen asuinkerrostalo. Hakemus on tullut vireille 19.9.2018.
Rakennusvalvontaviranomainen on kuullut tiloja Sirkankoulu Rno 12:3, Petsukkajärvi Rno 29:353, Tikankontti Rno * * * *, Tähtelä Rno * * * * Autti Rno * * * *, Santeri * * * *, Tinttikuusikko Rno * * * *, Kotikumpu Rno * * * *, Keränen Rno * * * *, Nuottimutka Rno * * * * ja Takkuranta Rno* * * *.
Tilojen Santeri Rno * * * *, Tikankontti Rno * * * * ja Tähtelä Rno * * * * omistajat ovat jättäneet muistutuksen hakemuksesta. Hakija on antanut vastineen muistutuksiin.
Muistutuksissa on otettu kantaa kerroskorkeuteen ja ajoliittymään tontille Mukulatien kautta.
Kunnanvaltuuston 25.2.2013 hyväksymässä asemakaavan muutoksessa korttelin 166 kerroskorkeus on II. Korttelista on purettu neljä rakennusta ja niiden tilalle on suunniteltu rakennusoikeuden puitteissa yhtä kolmikerroksista asuinkerrostaloa.
Hakemuksessa suunniteltu kulku tontille on asemakaavan mukainen. Asemakaavassa kulku tontille on osoitettu Mukulatien kautta ja kaava osoittaa paikoitusalueen liittymäpaikan yhteyteen.
Suunnitellun rakennuksen pääharjan korkeus on noin 1 metrin korkeammalla kuin Ounasjoentien toisella puolella olevan koulurakennuksen.
Hakija perustelee vastineessaan poikkeamisella olevan myönteisiä vaikutuksia esteettömyyteen hissin rakentamisen johdosta sekä energiatehokkuudella.
Kerroskorkeudesta poikkeaminen ei aiheuta haittaa kaavan toteutumiselle.
Esitän, että lautakunta myöntää haetun poikkeamisen kerroskorkeudesta.
Hakija on esittänyt erityisiä syitä poikkeamisen perusteiksi.
Pirkko Jauhojärvi esitti ettei lautakunta myönnä poikkeamista kerroskorkeudesta. Perusteena esitykselle on voimassa olevat kaavamääräykset.
Liisa Vuomajärvi ja Aaro Granroth kannattivat tehtyä esitystä. Suoritettiin äänestys jossa rakennustarkastajan esitys oli JAA ja Pirkko Jauhojärven esitys oli EI. JAA äänesti Hannu Kumpulainen ja EI äänestivät Aaro Granroth, Pirkko Jauhojärvi, Jussi Mäkitalo ja Liisa Vuomajärvi. Pirkko Jauhojärven esitys tuli lautakunnan päätökseksi äänin 4-1.